Zhang Haidi

Zhang Haidi (amụrụ ya na ọnwa Septemba n'afọ 1955) bụ onye edemede China, onye ntụgharị okwu, onye na -ekwu okwu mkpali, yana onye isi oche nke ụlọ ọrụ na ahụ maka  egwuregwu maka ndị nwere nkwarụ na China nke a n'akpọChina Administration of Sports for Persons with Disabilities na asụsụ bekee ma ọ bụ CASPD na aha ịchafụ. Ọ bụkwa ya bụ onye isi Kọmitii nke na ahụ maka nsonye ndị nkwarụ na egwuregwu Olympics nke  bụ Paralympic maka mba China. Ọ bụ onye nwere nkwarụ kemgbe ọ bụ nwata, a na -akpọ ya Helen Keller na Pavel Korchagin nke China.  Kemgbe mbido afọ 1980, a na -eto ya dị ka ihe nlereanya maka ndị nwere nkwarụ na maka ndị ntorobịa China n'ozuzu ya, onye nke bụ " Lei Feng nke 80s". 

 Ndụ mbido 
A mụrụ Zhang Haidi na ọnwa Septemba n'afọ1955 na Jinan, Province Shandong.  Ọ ghọrọ onye nwere ahụ mkpọnwụ mgbe ọ dị afọ ise. N'ihi ọnọdụ ọrịa na arịa ọbara ya na  nke ọkpụkpụ azụ ya, a wara ya ahụ ugboro isii iji wepu efere ọkpụkpụ n'azụ ya nke mere na ewepụrụ ihe njikọ ọkpụkpụ azụ ya isii n'etiti afọ1960 na afọ1976. Nke a mere na ọ kpọnwụrụ akpọnwụ n'ahụ ya na mgbada nke mere na ọ nweghị ike ịga ije ma ọ bụ megharia ahụ ala ya. 

 Ọrụ 
N'ihi na ọnweghị ike ịga ụlọ akwụkwọ n'ihi nkwarụ ya, ọ kuziri onwe ya akwụkwọ ma ruo ọkwa nke na ọ mụtara ihe ndị mahadum. Ọ mụtara ọtụtụ asụsụ nke mba ọzọ, gụnyere Bekee, Japanese, German, na Esperanto, wee bụrụ onye ntụgharị okwu na onye edemede. Na afọ 1993, Mahadum Jilin nyere ya nzere masta na nkà ihe ọmụma maka ọrụ ya.  

Zhang rụrụ ọrụ n'ụlọ ọgwụ Chengguan dị na Shen County, mpaghara Shandong.  Ọrụ kwara ọrụ dị ka onye na -arụzi igbe okwu redio maka ụlọ ọrụ mgbasa ozi n'dị mpaghara ahụ.  Na mbido afọ 1980 wee ga'niru, ọ gara gburugburu China n'ekwu okwu mkpali, na nke ọgba ume, wee bụrụ onye ama ama na obodo niile. Ndị Kọmunist nke China (CPC) hụrụ n'ime ya ihe nlereanya ọhụrụ maka ndị ntorobịa China, wee mee mkpọsa mba niile iji kpọsaa akụkọ ndụ ya.  O sonyeere otu ndọrọndọrọ ọchịchị CPC na aha ịchafụ na ọnwa Disemba n'afọ 1982. 

O dere ọtụtụ akwụkwọ, gụnyere Bekee mara mma (Beautiful English), nke edere n'asụsụ Chinese na Bekee.  E bipụtala akwụkwọ akụkọ ya Nrọ na oche nkwagharị na obodo Japan na obodo Korea.  Ọ tụgharịkwara ọtụtụ ọrụ  akwụkwọ ndị ọdịda anyanwụ dere n'asụsụ Chinese. Ntụgharị ya nke Modal Ralph Helfer : Ezi Akụkọ banyere Enyí Kasị Ukwuu nke Dịworo Ndụ nwetara ihe nrite mba maka ọrụ ntụgharị asụsụ.  Ọ bụ onye otu ndị na Ọde akwụkwọ nke China, bụrụkwa ọkà mmụta nleta na Internationales Künstlerhaus Villa Concordia na Bamberg, obodoGermany site na afọ 2007 ruo afọ 2008. 

Zhang Haidi abụrụla onye so na ọtụtụ nnọkọ nke Kọmitii Mba nke ọgbakọ ndị ndọrọndọrọ ọchịchị ndị China (CPPCC), bụrụkwa onye na akwado ikike ndị nwere nkwarụ, ma ewelite olu n'akpọ maka nnweta dị mma dị mfe yana ikike ndị nwere nkwarụ ịnya ụgbọ ala.   Na afọ 2002, China Central Television gbasara mmemme nke bụ maka ya.  Na ọnwa Nọvemba n'afọ 2008, a họpụtara ya ka ọ bụrụ onye isi oche nke China Disabled Persons 'Federation (CDPF),  ọ wee nọchie Deng Pufang onye nọ bụ na ọkwa ahụ. 

Na afọ 2013, Mahadum York nyere ya nzere doctorate nsọpụrụ maka ọrụ ya . 

 Nkeonwe 
Zhang Haidi n'alụ Wang Zuoliang (王佐良). 

 Ntụrụaka 


 Njikọ mpụga 

 Mpempe akwụkwọ mgbasa ozi sitere na 1980 na -egosi Zhang Haidi
Òtù:Mmadụ ndi di ndụ